hotchpotch/miracl-hf-unified huggingface dataset:
Norika Fujiwara
Norika Fujiwara (s. 28. kesäkuuta 1971 Japani) on japanilainen näyttelijä, valokuvamalli ja Miss Japani vuodelta 1992. Hän on esiintynyt televisiossa aktiivisesti vuodesta 1995.
Sendenhorst
Sendenhorst on kaupunki Nordrhein-Westfalenin osavaltiossa, läntisessä Saksassa. Se kuuluu Münsterin hallintopiiriin ja Warendorfin piirikuntaan. Kaupunki sijaitsee noin 15 kilometriä kaakkoon Münsterin kaupungista.
Sendenhorstin kaupunki koostuu Sendenhorstin ja Alberslohin alueista. Kaupungille nimen antanut Sendenhorst sai kaupunginoikeudet vuonna 1315. Emsin sivujoen Wersen varrella sijaitseva Albersloh liitettiin kuntauudistuksen yhteydessä vuonna 1975 osaksi Sendenhorstin kaupunkia.
Sendenhorstin naapurikuntiin ja -kaupunkeihin lukeutuvat Münster, Everswinkel, Warendorf, Ennigerloh, Ahlen ja Drensteinfurt.
Ennigerloh
Ennigerloh on kaupunki Nordrhein-Westfalenin osavaltiossa, läntisessä Saksassa. Se kuuluu Münsterin hallintopiiriin ja Warendorfin piirikuntaan. Kaupungissa asuu noin 19 600 ihmistä ja sen naapurikuntiin ja -kaupunkeihin lukeutuvat Warendorf, Beelen, Oelde, Beckum, Ahlen ja Sendenhorst.
Ennigerloh on jaettu kolmeen osaan, Ennigeriin, Westkircheniin ja Ostenfeldeen. Ennigerlohin kunta muodostettiin 1. tammikuuta vuonna 1975. Kaupunki siitä tuli 9. marraskuuta vuonna 1976.
Varhaisin tunnettu kiistaton maininta Ennigeristä on peräisin vuodelta 1226. Ostenfeldestä varhaisin maininta on puolestaan peräisin jo 1100-luvulta.
Benny Golson
Benny Golson (s. 25. tammikuuta 1929) on yhdysvaltalainen bebop- ja hard bop -tyylinen tenorisaksofonisti, jazzsäveltäjä ja -sovittaja.
Jo high schoolia käydessään Pennsylvanian Philadelphiassa Golson soitti jazzia monien muiden lupaavien nuorten muusikoiden kanssa, kuten John Coltranen, Red Garlandin, Jimmy ja Percy Heathin, Philly Joe Jonesin ja Red Rodneyn. Valmistuttuaan Howard Universitystä Golson liittyi Bull Moose Jacksonin rhythm and blues -yhtyeeseen. Siinä soitti pianisti Tadd Dameron, jolla Golsonin mukaan oli suuri vaikutus hänen sävellystyyliinsä. Vuosina 1953–1959 Golson soitti Dameronin yhtyeessä, ja sen jälkeen Lionel Hamptonin, Johnny Hodgesin, Earl Bosticin, Dizzy Gillespien ja Art Blakeyn yhtyeissä. Viimeksi mainitun kanssa hän levytti jazzklassikon "Moanin’" vuonna 1958.
Kun Golson oli Lionel Hamptonin keikalla Harlemin Apollo-teatterissa 1956, hän sai tietää Clifford Brownin kuolemasta. Brown oli soittanut myös Hamptonin yhtyeessä, ja uutisesta liikuttunut Golson sävelsi hänen muistokseen jazzstandardiksi muodostuneen balladin ”I Remember Clifford”. Hänen muita tunnettuja kappaleitaan ovat ”Stablemates”, ”Killer Joe”, ”Whisper Not”, ”Along Came Betty” ja ”Are You Real?”.
Vuosina 1959–1962 Golson johti The Jazztet -yhtyettä yhdessä Art Farmerin kanssa. Sitten Golson jätti jazzareenat ja keskittyi 12 vuodeksi studio- ja orkesterityöhön. Hän sävelsi musiikkia televisiosarjoihin "Ironside", "Vaarallinen tehtävä" ja "M*A*S*H". 1970-luvun puolivälissä Golson palasi jazzmusiikin ja levytysten pariin ja kokosi uudelleen Jazztet-yhtyeen 1982.
Vuonna 1995 Golsonille myönnettiin Yhdysvaltain liittovaltion NEA Jazz Masters -palkinto sekä vuonna 2007 Mellon Living Legend Legacy -palkinto ja Pittsburghin yliopiston International Academy of Jazz -elämäntyöpalkinto. Marraskuussa 2009 Benny Golson nimitettiin saman yliopiston Jazz Hall of Famen jäseneksi. Golsonin entinen oppilaitos Howard University perusti hänen kunniakseen Benny Golson Jazz Master Award -palkinnon, joka jaettiin ensi kerran vuonna 1996.
Golson teki cameo-esiintymisen elokuvassa "Terminaali" (2004). Hän esiintyy edelleen säännöllisesti.Art Blakeyn kanssa
Dizzy Gillespien kanssa
Arkadia Jazz All Starsin kanssa
Warendorfin piirikunta
Warendorfin piirikunta () on piirikunta Nordrhein-Westfalenin osavaltion pohjoisosassa Saksassa. Se kuuluu Münsterin hallintopiiriin ja sen hallintokaupunki on Warendorf.
Piirikunnan pinta-ala on 1 316,8 neliökilometriä ja asukasluku 273 477 (2011).
Gail Patrick
Gail Patrick (alk. Margaret LaVelle Fitzpatrick, 20. kesäkuuta 1911 – 6. heinäkuuta 1980) oli yhdysvaltalainen näyttelijä. Hän oli mukana 62 elokuvassa vuosien 1932 ja 1948 välisenä aikana,
Hän kuoli syöpään 69 vuoden ikäisenä Los Angelesissa.
Claude Goretta
Claude Goretta (s. 23. kesäkuuta 1929) on sveitsiläinen elokuvaohjaaja ja -käsikirjoittaja sekä televisiotuottaja. Hänen tunnetuin työnsä on vuoden 1977 draamaelokuva "Pitsinnyplääjä", jonka pääosaa esittää nuori Isabelle Huppert.
Goretta syntyi Genevessä ja opiskeli jonkin aikaa oikeustiedettä Geneven yliopistossa. Hän muutti yhdessä toisen tulevan ohjaajan Alain Tannerin kanssa 1950-luvun puolivälissä Lontooseen, jossa työskenteli British Film Institutessa. Palattuaan takaisin Sveitsiin Goretta työskenteli televisio-ohjaajana, kunnes vuonna 1968 perusti tuotantoyhtiön nimeltä Groupe de 5 yhdessä Alain Tannerin, Jean-Louis Royn, Claude Soutterin ja Yves Yersinin kanssa.
"Pitsinnyplääjän" lisäksi Gorettan Suomessa nähtyjä elokuvia ovat "Kutsut" (1973), "Rakkaani ryöstää pankkeja" (1974), "Pikkukaupungin tyttö" (1981) ja "Täällä kuoli Mario Ricci" (1983). 1990-luvulla Goretta saavutti mainetta ohjaamalla Maigret-rikostarinoita. Vuonna 1995 hän ohjasi televisiolle draamasarjan "Belgian suru" Hugo Clausin samannimisen romaanin pohjalta.
Goretta on ollut ehdolla Berliinin Kultaisen karhun (1981), kolmen Cannesin Kultaisen palmun (1973, 1977, 1983) ja César-palkinnon saajaksi (1978). Vuonna 1973 hän voitti Cannesissa tuomariston palkinnon.
Patricia Hitchcock
Patricia Hitchcock (s. 7. heinäkuuta 1928) on Alma Revillen ja Alfred Hitchcockin tytär. Patricia oli Alfredin ja Alman ainoa lapsi. Isänsä lailla hänestä tuli ohjaaja, ja hän oli myös näyttelijä.
Pienenä lapsena Patricia halusi näyttelijäksi ja 1940-luvulla hän näytteli Broadway-produktioissa "Solitaire" (1942) ja "Violet" (1944). Hän valmistui Marymount High Schoolista Los Angelesista vuonna 1947.
Isänsä maineikkaimpiin kuuluvassa elokuvassa "Psyko" (1960) hänellä on pieni rooli.
Pollusiitti
Pollusiitti on zeoliitteihin kuuluva silikaattimineraali. Sen kemiallinen kaava on (Cs,Na)AlSiO · 2HO. Se on tärkeä cesiumin ja rubidiumin malmi. Yhdessä analsiimin kanssa pollusiitti muodostaa isomorfisen seossarjan. Pollusiitti kiteytyy isometrisessä heksoktahedraalisessa järjestelmässä, ja muodostaa värittömiä, valkoisia, harmaita ja harvoin vaaleanpunaisia ja sinisiä massoja. Hyvin muodostuneet kiteet ovat harvinaisia. Sen kovuus on 6.5 ja ominaispaino 2.9. Se murtuu herkästi ja on lohkeamatonta.
Mineraali esiintyy tyypillisesti runsaasti litiumia sisältävissä graniittipegmatiiteissa seuraavien mineraalien yhteydessä: kvartsi, spodumeeni, petaliitti, amblygoniitti, lepidoliitti, elbaiitti, kassiteriitti, kolumbiitti, apatiitti, eukryptiitti, muskoviitti, albiitti ja mikrokliini.
Se kuvailtiin ensimmäisen kerran vuonna 1846 Italiassa tehdyistä löydöistä. Se nimettiin Polluxin, Castorin kaksoisveljen mukaan, sillä sitä löydetään usein petaliitin yhteydestä (joka ennen tunnettiin nimellä castoriitti).
Frankiumia esiintyy pieninä määrinä tietyissä pollusiittimalmeissa, ja jotkin ensimmäisistä näytteistä herättivät paljon väittelyä, sillä niiden spektritutkimuksissa näkyi outoja viivoja, jotka pystyttiin selittämään vain uuden alkuaineen, frankiumin, olemassaololla.
Warendorf
Warendorf on kaupunki Nordrhein-Westfalenin osavaltiossa, läntisessä Saksassa. Se kuuluu Münsterin hallintopiiriin ja toimii Warendorfin piirikunnan hallintokaupunkina. Kaupunki sijaitsee Emsjoen varrella noin 28 kilometriä itään Münsterin kaupungista. Warendorfin asukasluku on noin 37 000 (2011).
Warendorfista muodostui kaupunki 1100- ja 1200-lukujen vaihteessa. Suuri osa siitä tuhoutui vuoden 1404 suuressa tulipalossa. Tulipalo runteli kaupunkia jälleen pahoin vuonna 1741. Kaupunki siirtyi Preussin hallintaan vuonna 1802. Rautatieyhteys Münsterin, Warendorfin ja Rhedan välillä avattiin vuonna 1887.
Your New Favourite Band
Your New Favourite Band on The Hivesin kokoelmalevy, joka julkaistiin vuonna 2001. Siinä on kappaleita levyiltä Barely Legal, A.K.A. I-D-I-O-T ja Veni Vidi Vicious.
Albumi on päässyt 1001 Albums You Must Hear Before You Die-kirjaan.
Kreikan–Turkin sota
Kreikan–Turkin sota on nimitys kahdelle Kreikan ja Turkin väliselle sodalle:
A.K.A. I-D-I-O-T
A.K.A. I-D-I-O-T on EP, jonka on tehnyt ruotsalainen Garage Rock yhtye The Hives. EP:n nimikkokappale on julkaistu myös albumilla Barely Legal. Neljä EP:n kappaletta (nimikkokappale mukaan lukien) on julkaistu myös yhteen kokoelmalevyllä Your New Favourite Band.
Unitaarinen matriisi
Unitaarinen matriisi on sellainen neliömatriisi "A", että sen kompleksikonjugaatin transpoosille pätee
Etenkin kvanttimekaniikassa kompleksikonjugaatin transpoosia merkitään formula_2.
Seuraava matriisi on unitaarinen:
sillä
Vanessa Marshall
Vanessa Marshall (s. 19. lokakuuta 1969 New York, New York) on yhdysvaltalainen ääninäyttelijä ja entinen malli, sekä stand up -koomikko, joka tunnetaan erityisesti lukuisten videopelien äänirooleista.
Marshall syntyi New Yorkissa, jossa hän opiskeli näyttelemistä New Yorkin yliopistolla. Muutettuaan Los Angelesiin hän työskenteli stand up -koomikkona huomattuaan ettei saanut niin useasti näytelmärooleja ylipainonsa vuoksi. Marshall esiintyikin lähinnä cameorooleissa "City Guysissa" ja "Tuho-osastossa". Työskennellessään koomikkona hän päätyi mallin töihin erään päivälliskutsujuhlien myötä, jossa Marshall esiintyi stand up -koomikkona. Eräs mies kysyi hänen halukkuuttaan toimia ylipainoisena mallina. Aluksi Marshall piti tätä pahana loukkauksena, mutta kysyi jälkeenpäin palkkatasoa, joka oli miehen mukaan urapalkka. Mallina työskentelyn aikana hän ei uskonut ihmisten palkkaavan kuvauksia varten ja nähdekseen ylipainoisen naisen lehdissä. Marshall kuitenkin menetti mallintyöt laihtuessaan noin 23 kiloa hyväksyessään itsensä painosta huolimatta.
Ääninäyttelemisen pariin Marshall päätyi erään sketsi-esityksensä jälkeen Los Angelesissa, kun eräs agentti näki hänen esityksensä ja kehotti työskentelemään animaatioiden parissa. Agentti pyysi Marshallia koe-esiintymään hänelle. Mentyään koe-esiintymiseen Marshall kertoi ensimmäisen mainosjuonnon menneen huonosti hermostumisen johdosta. Agentti kuitenkin pyysi häntä tekemään juonnot eri hahmojen äänillä, jonka jälkeen he pyysivät allekirjoittamaan sopimuksen.
Sittemmin Marshall teki ensimmäisiä ääniroolejaan 1990-luvun "X-Men"-animaatiosarjaan, jonka jälkeen häntä on kuultu useissa videopeleissä, kuten "Dune 2000", "", "Kingdom Hearts II", "", "", "Justice League Heroes", "" ja "No More Heroes". Marshall on tehnyt äänirooleja animaatiosarjoihin, kuten "Tehotytöt", "Justice League", "Duck Dodgers", "The Grim Adventures of Billy & Mandy", "Ben 10" ja "Hämmästyttävä Hämähäkkimies". Lisäksi hän tekee mainosjuontoja televisioon ja radioon.
"The Grim Adventures of Billy & Mandy" -animaatiosarjaan Marshall koe-esiintyi Erwinin roolia varten, jonka roolin hän kertoi saaneen luomalla hahmolle enemmän nörttimäisen äänen saadessaan hahmon lyijykynä luonnoksen. Muut roolia varten esiintyneet yrittivät luoda hahmoa alentavan äänen. Marshallille selvisi myöhemmin nähdessään sarjan, että hahmo oli tummaihoinen, josta kukaan ei maininnut mitään.
Marshall oli naimisissa Andrew Kishinon kanssa vuosina 2001–2007, jonka kanssa hän perusti oman ääninäyttelijä yhtiön Marsh-Kish Productions.
Hänen äitinsä on näyttelijä Joan Van Ark.
Kvinesdal
Kvinesdal on Norjan kunta Länsi-Agderin läänissä. Kunnan eteläosa on Fedavuonon rannalla maan etelärannikolla. Lännessä kunta rajoittuu Flekkefjordiin ja Sirdaliin, pohjoisessa Itä-Agderin läänin Byglandiin, idässä Åseraliin ja Hægebostadiin ja etelässä Lyngdaliin ja Farsundiin. Kunnan hallintokeskus sijaitsee Liknesin taajamassa. Tammikuussa 2013 tehdyn väestönlaskennan mukaan Kvinesdalin kunnassa oli 5 899 asukasta.
Vuosina 1837–1840 Liknesin ja Fedan alueet muodostivat Kvinesdalin "formannskapsdistrikt"-hallintoalueen. Fjotland liittyi siihen 1841. Vuodesta 1858 Fjotlandista tuli oma kuntansa, vuoteen 1963. Vuonna 1900 Feda ja Liknes muodostivat omat kuntansa uudelleen, joista Liknes vaihtoi nimensä takaisin Kvinesdaliksi 1917. Kvinesdal, Feda ja Fjotland muodostivat nykyisen Kvinesdalin kunnan uudelleen 1963.
Fedassa oli jo varhain paikallinen tuomioistuin ja siellä yksi maan ensimmäisistä postitoimistoista jo 1600-luvulla. 1700-luvulla Fedaan ja Øyeen muodostui kauppiasyhteisö. 1810 lounais-Norjassa alkoi suuri sillinkalastustoiminta, jonka myötä paikkakunnalle muodostui merkittävää tynnyrinvalmistusta.
1885 Fjotlandin Knabenissa avattiin molybdeenikaivos. Ainetta käytettiin voiteluaineena ja kirjoitusvälineisiin, sekä myöhemmin sotateollisuudessa teräksen jalostamiseen. Kaivostoiminta loppui 1973.
Vuonna 1917 Angholmeniin avattiin "Kvina Carbid og Smelteverk", jossa tuotettiin karbideja vuoteen 1921 saakka ja myöhemmin rautasilisiumia.
Ludovic Roux
Ludovic Roux (s. 4. huhtikuuta 1979) on entinen ranskalainen yhdistetyn hiihtäjä. Roux voitti olympiapronssia yhdistetyn joukkuekilpailussa vuoden 1998 talviolympialaisissa Naganossa. Yhdistetyn maailmancupissa hänen paras kokonaiskilpailusijoituksensa oli kymmenes kaudella 1997–1998. Tuolta kaudelta on myös hänen ainoa sijoituksensa palkintokorokkeelle oltuaan Chaux-Neuven kilpailussa kolmas.
Bobby Ball
Robert 'Bobby' K. Ball (26. elokuuta 1925 Phoenix, Arizona–27. helmikuuta 1954 Phoenix, Arizona) oli yhdysvaltalainen moottoriurheilija.
Ball syntyi Phoenixissa vuonna 1925 ja ollessaan vain vuoden ikäinen hänen vanhempansa erosivat. Kasvatusvastuu siirtyi hänen isoäidilleen, jonka mielestä moottorikäyttöiset kulkuneuvot rappioittaisivat Bobbya ja päätti lähettää hänet armeijakouluun. Ball kuitenkin päätti ryhtyä kilpa-ajajaksi, vaikka oli vartaloltaan kevytrakenteinen ja käytti silmälaseja, minkä perusteella hänen ulkonäkönsä muistutti enemmän kirjanpitäjän tai akateemikon olemusta.
Ball aloitti uransa ajamalla Arizonan Roadster Associationin roadster-autoja, joissa voitti useita kertoja, kunnes siirtyi ajamaan midget-autoja voittaen Arizonan Midget Associationin mestaruuden vuosina 1949 ja 1950. Midget-sarjan ohella Ball ajoi myös Kalifornian URA:ta ja Amerikan autoliiton () kilpaosaston järjestämissä kilpailuissa.
Ball osallistui 1950-luvulla Formula 1 -sarjaan kuuluneeseen Indianapolis 500 -kilpailuun kahdesti vuosina 1951 ja 1952. Vuoden 1951 kilpailussa hän ajoi viidenneksi saaden kaksi Formula 1:n MM-pistettä (oli myös tuolloin nuorin pisteille ajanut kuljettaja 25 vuoden ja 276 päivän ikäisenä) ja vuonna 1952 hän keskeytti kilpailun sijoittuen 32.
Ball osallistui vuonna 1953 Los Angelesin Carrell Speedwayllä järjestettyyn midget-autokisaan, jossa joutui vakavaan kolariin ja sai vakavia päävammoja ajautuen koomaan yli vuodeksi. Hän kuoli elintoimintojaan ylläpitäneiden laitteiden aiheuttamaan tulehdukseen vuonna 1954.
Knut Tore Apeland
Knut Tore Apeland (s. 11. joulukuuta 1968) on entinen norjalainen yhdistetyn hiihtäjä, joka kilpaili 1990-luvulla. Hän voitti kaksi olympiahopeaa yhdistetyn joukkuekilpailussa vuosina 1992 ja 1994. Lisäksi hän voitti yhden kullan ja kaksi hopeaa joukkuekilpailussa hiihdon maailmanmestaruuskilpailuissa.
Apeland voitti yhdistetyn maailmancupin kaudella 1995–1996. Hän lopetti uransa keväällä 2000. Aikuisten Norjan mestaruutta Apeland ei urallaan onnistunut voittamaan, mutta oli kerran toinen ja viisi kertaa kolmas. 
Apeland edusti IL Rein -seuraa.
Insomnia (yhtye)
Insomnia oli kiiminkiläinen thrash metal -yhtye, joka toimi aiemmin nimellä Mengele. Mengele perustettiin vuonna 1987. Yhtye vaihtoi nimeä, koska he kyllästyivät siihen, että ihmiset luulivat heitä uusnatseiksi. Insomnia ehti julkaista ennen hajomaistaan yhden EP-levyn nimeltään "Insomnia". Vuonna 2002 yhtye teki paluun nimellä Wengele.
Mengele, pudasjärveläinen National Napalm Syndicate sekä jääliläinen Maple Cross olivat 1980-luvun lopussa Oulun läänin alueen merkittäviä thrash metal -yhtyeitä.Yhtye palasi takaisin kuvioihin alkuperäisellä kokoonpanolla vuonna 2002 nimellä "Wengele". 2004 Wengele julkaisi viimeisimmän ja toistaseksi ainoan tuotoksensa demon "Promo '04", joka sisälsi kolme raitaa ja kesti noin 10 minuuttia.
Mengelen demo "Abominable Thoughts" on julkaistu myös kokoelmalla Thrashing Relics, jolta löytyy myös monien muiden Mengelen aikaisten thrash metal -yhtyeiden demoja.
Marcel Balsa
Marcel Lucien Balsa (1. tammikuuta 1909 Creuse–11. elokuuta 1984 Maisons-Alfort) oli ranskalainen moottoriurheilija.
Balsa aloitti kilpa-ajamisen moottoripyörissä vasta 40 vuoden iässä johtuen toisesta maailmansodasta. Hän pärjäsi hyvällä menestyksellä Ranskan kilpasarjoissa ostamallaan Bugatti T51:llä. Balsa rakensi myös itse BMW-auton ja osallistui sillä erikoisautojen Formula 2 ja Jicey-BMW -sarjoihin. Kaudella hän pääsi Formula 1:sten Saksan GP:hen, joka päättyi kuitenkin keskeytykseen.
Trond-Arne Bredesen
Trond-Arne Bredesen (s. 4. helmikuuta 1967) on entinen norjalainen yhdistetyn hiihtäjä. Hän voitti neljä mitalia hiihdon maailmanmestaruuskilpailuissa. Hänen paras sijoituksensa olympialaisissa oli 11. sija 15 km kilpailussa Calgaryssa 1988.
Karita
Karita tai "Carita" on naisen etunimi. Nimi johtuu rakkautta tai lempeyttä tarkoittavasta latinan sanasta "caritas".
Suomalaisen kalenterin mukaan Karitan nimipäivä on 17. helmikuuta. Sama päivä on suomenruotsalaisen kalenterin mukaan Caritan nimipäivä.
Väestörekisterikeskuksen mukaan nimi Karita on Suomessa vuoden 2015 loppuun mennessä annettu noin 2730 henkilölle, jotka alle viisi on miehiä. Nimi Carita on annettu noin 8140 henkilölle, joista alle kymmenen on miehiä.
Terhi Panula
Terhi Panula (s. 27. kesäkuuta 1953 Helsinki) on suomalainen näyttelijä ja tanssija. Panula on esiintynyt monissa suomalaisissa elokuvissa, sekä lyhytelokuvissa että pitkässä fiktiossa. Teatterinäyttelijänä Panula on ollut 1980-luvulta lähtien vakituisesti kiinnitettynä Kansallisteatteriin, jossa hän on tehnyt lukuisia merkittäviä roolisuorituksia.
Tanssijana Panula on esiintynyt muun muassa Helsingin kaupunginteatterin tanssiryhmän produktiossa "Keisarin uudet vaatteet" (1975).
Terhi Panula on naimisissa valokuvaaja Erik Uddströmin kanssa. Hänen äitinsä oli näyttelijä Helena Haavisto ja hänen isänsä on kapellimestari Jorma Panula.Lisäksi Panula on dubannut suomeksi kahdessa Disney-animaatioelokuvassa: "Lumikki ja seitsemän kääpiötä" (vuonna 1993) ja "Dumbo".
Johnny Spillane
Johnny Spillane (s. 24. marraskuuta 1980) on yhdysvaltalainen yhdistetyn hiihtäjä, joka lopetti uransa vuonna 2013.
Vancouverin olympialaisissa 2010 Spillane saavutti hopeaa sekä normaalimäen että suurmäen kilpailussa ja joukkuekilpailussa.
Spillane aloitti uransa 1990-luvulla ja on voitti yhden mitalin hiihdon maailmanmestaruuskilpailuissa. Hän on ensimmäinen pohjoismaisten hiihtolajien maailmanmestaruuskilpailuissa kultaa voittanut yhdysvaltalainen urheilija.
Convicted
Convicted on Yhdysvaltalaisen crossover thrash -yhtyeen Cryptic Slaughterin esikoisalbumi vuodelta 1986. Convicted on ensimmäisiä crossover thrash julkaisuja ja levyllä kuulee selviä thrashcore vaikutteitakin.Life in a Grave -demo (1985)
Live in Houston (6. heinäkuuta 1988)
Everquest
Everquest on Verant Interactiven kehittämä MMORPG-tietokonepeli. Peli julkaistiin 16. maaliskuuta 1999. Everquest oli ensimmäisiä 3D-MMORPGeja ja saavutti suuren suosion vuosien 1999-2004 välillä. Everquest poiki myös jatko-osan, EverQuest II:n.
Everquestissa pelaaja luo itselleen hahmon 16 rodusta (esimerkiksi ihminen, haltia, kääpiö, peikko ym.) ja 16 hahmoluokasta.Everquest sijoittuu omaan fantasiauniversumiinsa, joka kattaa Norrathin fantasiamaailman mantereet (Antonica, Faydwer, Kunark, Odus, Velious ja Taelosia), Luclin-kuun sekä eri tasot (planes). Yhteensä alueita (zones) pelissä on melkein 400.
Everquestiin on julkaistu yhteensä 21 lisäosaa.
Ii Naosuke
Ii Naosuke (, 29. marraskuuta 1815 – 24. maaliskuuta 1860) oli Hikonen daimio (1850–1860) ja Tokugawa-bakufun tairō Japanissa. Tairōna hän toimi 23. huhtikuuta 1858 lähtien kuolemaansa saakka vuonna 1860. Hänet tunnetaan erityisesti Harrisin sopimuksen allekirjoittamisesta Yhdysvaltojen kanssa. Sopimus antoi yhdysvaltalaisille merimiehille ja kauppiaille pääsyn joihinkin japanilaisiin satamiin ja ekstraterritoriaalisuusoikeudet Yhdysvaltain kansalaisille. Hän oli myös teeseremonian sekishūryū-tyylin innokas ja osaava harjoittaja, ja hänen kirjoituksiinsa kuuluu ainakin kaksi teosta teeseremoniasta.
Ii Naosuken neuvonnassa Tokugawa-bakufu navigoi sairastelevan ja lapsettomaksi jääneen Tokugawa Iesadan erityisen vaikean vallanperimyskonfliktin läpi. Hän onnistui saamaan Tokugawa-hallinnon tarttumaan viimeisiin vallan rippeisiinsä ja asemaansa Japanin yhteiskunnassa ennen Meiji-kauden alkua. Iin surmasi joukko Miton alueen lojalisteja.
Farsund
Farsund on Norjan kunta ja kaupunki Länsi-Agderin läänissä Pohjanmeren rannalla. Pohjoisessa kunnan rajanaapurina on Kvinesdal ja idässä Lyngdal. Tammikuussa 2013 tehdyn väestönlaskennan mukaan Farsundin kunnassa oli 9 441 asukasta.
Farsundista tuli kaupunki 1795. Kauppa ja merenkulku loivat hyvinvointia ja eräässä vaiheessa paikkakunta oli "maailman suurin merenkulkukaupunki" mitattuna laivojen tonnistolla per asukas. Vansen taajamassa on eräs Norjan suurimmista ja vanhimmista kirkoista.
Farsundin nykyinen kunta muodostettiin 1965, jolloin Listan, Heradin ja Spindin kunnat liittyivät siihen. Listan alueelta löytyy jatkuvasti muinaismuistoja, joiden tiheyden sanotaan olevan Norjan kärkeä.
Fraasi
Fraasi eli sanonta voi olla lyhyt osa tekstiä, yleisesti käytettävä kielellinen ilmaus kuten lauseparsi tai korulause. "Fraasilla" voidaan tarkoittaa myös kulunutta ilmausta. Fraseologiassa yleisesti hyväksyttävää määritelmää sanalle fraasi ei ole olemassa. "Fraasilla" kuitenkin tarkoitetaan aina kahdesta tai useammasta sanasta koostuvaa sanayhtymää.
Sanonnat muuttavat ajan saatossa helposti merkitystään, jolloin alkuperäinen merkitys jää unohduksiin. Esimerkkinä tästä suomalainen sanonta: ”"Jäi kuin nalli kalliolle"”. Sanonta saattaa luoda mielikuvan räjäytyksestä, josta ilmaan singonnut nalli jää ainoastaan jäljelle. Alkuperäinen sanonta on kuitenkin viitannut mahdollisesti koiran murteelliseen nimitykseen "nalli"; koira on jäänyt ”rannalle ruikuttamaan”, kun merimies- tai kalastajaisäntä on lähtenyt merelle. Toisen selityksen mukaan sanonta olisi alkujaan kuulunut ”"Jäi kuin alli kalliolle"”, mikä viittaisi siihen, että syksyisin allit usein jäävät Suomen rantakallioille vielä joksikin ajaksi sen jälkeen, kun useat muut muuttolinnut ovat muuttaneet etelään, mutta sanonta olisi myöhemmin kuultu tai tulkittu väärin.
Kieltentutkimuksessa "fraasilla" tarkoitetaan jollekin kielelle ominaista, kiteytynyttä ja vakiintunutta ilmaisua.
Musiikkitermistössä "fraasilla" voidaan tarkoittaa jaksoa, jonka solisti laulaa yhdellä uloshengityksellä. Fonetiikassa taas yhdellä uloshengityksellä tuotettua puhetta.
Tietotekniikassa fraasilla tarkoitetaan vapaasti muodostettua sanayhdistelmää, jonka halutaan esiintyvän hakutuloksessa annetussa järjestyksessä. Se auttaa rajaamaan hakua kokotekstihaussa.
Pekka Kana 2
Pekka Kana 2 on suomalaisen Piste Gamezin kehittämä tasohyppelypeli, joka julkaistiin ilmaiseksi ladattavana vuonna 2003. Peli sijoittui toiseksi vuoden 2003 Assembly-pelitapahtuman pelinkehityskilpailussa, jonka yhteydessä se myös julkaistiin. Pelille julkaistiin myös Pekka Kana 2 Level Editor -työkalu, jonka avulla pystyy tekemään peliin omia tasoja.
Latauksessa on pelin itsensä lisäksi mukana kaksi episodia eli tasosettiä, käännökset bulgariaksi, katalaaniksi, tšekiksi, saksaksi, englanniksi, espanjaksi, ranskaksi, galegoksi, sloveniaksi, unkariksi, makedoniaksi, hollanniksi, puolaksi, brasilianportugaliksi, savoksi, suomeksi sekä turkiksi ja ohjetiedosto. Lisämateriaalia on saatavilla pelin kotisivuilla, ja lisää kenttiä voi ladata fanivoimin ylläpidetyltä Pekka Kana 2 Mapstore -sivustolta sekä rakennuksen alla olevalta PK2 Library -sivustolta.
Peli on sarjassaan toinen osa, ja sitä edelsi vuonna 1998 ilmestynyt "Pekka Kana". Pelille on suunniteltu jatko-osaa nimeltä "Pekka Kana 3".
Peli on kaksiulotteinen tasohyppely, jossa pelaajahahmon tulee vihollisten kukistamisen ohella ratkoa pulmia, kuten etsiä avaimia saadakseen ovia auki. Lähes kaikki hahmot ovat pelaajaa vastaan, mutta toisinaan tätä tulee vastaan tipuja, kanoja tai kukkoja jotka auttavat tätä taisteluissa.
Pelaajalla on kaksi eri tapaa hyökätä; käyttämällä kiekaisua tai munimalla. Kiekaisuja ja munia on eri värisiä, jotka määrittelevät niiden vahvuuden. Hyökkäykset ovat myös toisiaan nopeampia.
Vihollisia on useita erilaisia, kuten nyrkkeileviä jäniksiä, rullalautailevia siilejä ja ilmassa munivia lintuja. Usein kenttien lopussa pelaaja kohtaa normaalia suuremman ja kestävämmän vihollisen, kuten pääkenttien lopussa tennismailalla varustetun jättiläishiiren. Vihollisien väri vaihtelee, joka vaikuttaa myös niiden käyttäytymiseen. Osa ovat myös kestävämpiä, ja arvaamattomampia. Pelin mukana tulleissa kentissä ei nähdä kaikkia mahdollisia vihollis - tai asetyyppejä, mutta ne löytää pelin kentänmuokkausohjelmasta.
Pelaaja voi parantaa itseään kentistä löytyvillä höyhenillä, ja tällä on kolme terveyspistettä.
Pelissä ei varsinaisesti ole juonta, sillä pelin valmiiksi tulleet kentät eivät eroa pelaajien tekemistä. Pelille on kuitenkin keksitty juoni jälkikäteen.
Varis nimeltä "Evil One" (suom. Ilkeä Yksilö) kaappaa Pekan luota kaikki tämän ystävät. Pekka lähtee pelastamaan kanoja variksen kynsistä, mutta tehtävä ei ole helppo sillä Pekan perään on lähetetty aivopestyjä eläimiä ja robotteja pysäyttämään häntä.
Tietosuojavaltuutettu
Tietosuojavaltuutettu () on suomalainen viranomainen, joka valvoo henkilötietojen rekisteröintiä, käyttöä ja luovutusta. Hän voi antaa ohjeita rekisterinpitäjälle, mutta ne eivät ole sitovia. Jos rekisterinpitäjä ei noudata ohjeistusta, tietosuojavaltuutettu voi viedä asian tietosuojalautakunnan käsiteltäväksi. Tietosuojavaltuutettu voi kuitenkin antaa yksittäisissä tapauksissa sitovia määräyksiä, joihin kuuluu esimerkiksi rekisterin virheen korjaus.
Tietosuojavaltuutetun virka perustettiin vuonna 1987. Suomen tietosuojavaltuutettuna on toiminut vuodesta 1997 Reijo Aarnio. Hänet on valittu kolmesti uudelle viisivuotiskaudelle, ja vuonna 2017 hänet valittiin jatkokaudelle, joka kestää 31. lokakuuta 2020 saakka.
Myös Euroopan unionin tasolla on ollut oma tietosuojavaltuutettunsa vuodesta 2001. Euroopan tietosuojavaltuutettuna on toiminut joulukuusta 2014 alkaen Giovanni Buttarelli.
Suomessa kaikki yritykset ja viranomaiset ovat velvollisia luovuttamaan rekisteröidyn pyynnöstä hänestä tallennetut tiedot hänelle itselleen tarkastettavaksi. Mikäli tiedot sisältävät virheitä, ne on korjattava. Tarkastusoikeutta saa käyttää kerran vuodessa maksutta.
Tietosuojavaltuutetun apua saa, jos tarkastuspyynnöstä kieltäydytään tai rekisterinpitäjä ei korjaa virheellisiä tietoja. Jos tietojen luovutuksesta kieltäytyy, on yrityksen tai viranomaisen annettava kieltäytymisestä kirjallinen todistus. Todistuksesta on käytävä ilmi syyt, joiden vuoksi tarkastusoikeus on evätty.
Joissakin poikkeuksissa, joissa tarkastusoikeutta ei rekisteröidyllä ole, kuten Poliisin salaisissa rekistereissä olevien tietojen kohdalla, tietosuojavaltuutettu voi tarkastaa rekisteröidyn puolesta talletettujen tietojen lainmukaisuuden.
Tietosuojavaltuutetun tehtävät on määritelty henkilötietolaissa sekä laissa tietosuojalautakunnasta ja tietosuojavaltuutetusta.
Tietosuojavaltuutetun tehtävänä on käsitellä ja ratkaista henkilötietojen ja luottotietojen käsittelyä koskevat asiat siten kuin henkilötietolaissa ja luottotietolaissa säädetään sekä hoitaa muut mainituista laeista johtuvat tehtävät. Valtuutetun kuuluu myös seurata näiden tietojen käsittelyn yleistä kehitystä ja tehdä tarpeelliseksi katsomiaan aloitteita. Lisäksi valtuutetun tulee huolehtia toimialaansa kuuluvasta tiedotustoiminnasta sekä henkilötietojen käsittelyyn liittyvästä kansainvälisestä yhteistyöstä.
Tietosuojavaltuutetun tehtävät lyhyesti:
Hal Smith
Harold John Smith (24. elokuuta 1916 Petoskey, Michigan – 28. tammikuuta 1994 Woodland Hills, Los Angeles, Kalifornia) oli yhdysvaltalainen näyttelijä, joka teki myös useita äänirooleja.
Smith muistetaan parhaiten 1960-luvun televisiosarjasta The Andy Griffith Show, sekä Disneyn piirrettyjen äänirooleista. Hän oli muun muassa Pöllön äänenä Nalle Puhin uusissa seikkailussa ja teki 1960-luvulla Looney Tunes hahmojen ääniä, kuten Elmerin. Smith teki myös useita äänirooleja Hanna-Barberan piirrettyihin 1970-luvulla.
Hän kuoli Woodland Hillsissä, Kaliforniassa sydänkohtaukseen vuonna 1994 ollessaan 77-vuotias.
Clemens Wilmenrod
Clemens Wilmenrod (oik. Karl Clemens Hahn, 24. heinäkuuta 1906 – 12. huhtikuuta 1967) oli saksalainen tv-kokki. Hänen pseudonyyminsä juontui hänen kotikunnastaan Willmenrodista, Westerwaldissa. Clemens Wilmenrodin uskotaan keksineen Toast Hawaii -leivän täytettynä mansikalla, popularisoineen jouluna syötävän rumtopf-jälkiruuan Etelä- ja Länsi-Saksassa ja tuoneen kalkkunan joulupöytään.
Wilmenrod näytteli ruokaohjelmassaan "Clemens Wilmenrod bittet zu Tisch" vuodesta 1953 vuoteen 1964 saksalaisella WDR-kanavalla. Ohjelmassa häntä avusti hänen vaimonsa Erika, ja katsojat saivat lähettää ohjelmaan omia luovia reseptejään. Wilmenrod käytti aina ohjelmassa tavaramerkkiään, esiliinaa, jossa oli karikatyyri Mirko Szewcukista.
Ruokalajit ohjelmassa oli pantu esille vaatimattomuudella, joka oli tyypillistä sodan jälkeen. Wilmenrod ei hävennyt tölkitettyjä vihanneksia, pikakastikkeita tai edes ketsuppia. Vaikkei tätä nykyään voikaan verrata kulinarismiseen taiteeseen, hänen vaikutustaan sodanjälkeisen Saksan sukupolveen ei pidä aliarvioida. Hänen ohjelmansa ja keittokirjansa olivat suuria menestyksiä: esimerkiksi kun hän käytti reseptiä, jossa käytettiin turskaa, turska oli loppuunmyyty parin viikon ajan.
Kun eräs katsoja väitti, ettei Wilmerod ollut keksinyt mansikkatäytettä itse, hän laittoi kokkiveitsen rintaansa vasten ja vannoi tappavansa itsensä, jos joku, joka oli jo ennen maistanut mansikkatäytettä, soittaisi. Wilmenrod teki itsemurhan vuonna 1967 kuultuaan olevansa parantumattomasti sairas.
Meteoriitti (albumi)
Meteoriitti on pop-yhtye Pariisin kevään 20. helmikuuta 2008 julkaistu esikoisalbumi. Albumilta julkaistiin kolme singleä: "Samoilla raiteilla", "Pikku Huopalahti" ja albumin nimikappale "Meteoriitti". Albumi debytoi Suomen virallisen listan sijalla 12.
Fabienne Suter
Fabienne Suter (s. 5. tammikuuta 1985 Sattel) on sveitsiläinen alppihiihtäjä, joka on kilpaillut maailmancup-tasolla kaudesta 2002–2003 alkaen.
Suter kuului Sveitsin joukkueeseen, joka saavutti Åren MM-kilpailuissa 2007 pronssia joukkuekilpailussa. Hän sijoittui samoissa kisoissa lisäksi supersuurpujottelussa yhdenneksitoista ja suurpujottelussa kolmanneksitoista. Val d'Isèren MM-kilpailuissa 2009 hän oli alppiyhdistetyssä kahdeksas ja supersuurpujottelussa yhdestoista. Vancouverin olympialaisissa 2010 hän oli suurpujottelussa neljäs, syöksylaskussa viides, alppiyhdistetyssä kuudes ja supersuurpujottelussa kolmastoista. Garmisch-Partenkirchenin MM-kilpailuissa 2011 hän sijoittui supersuurpujottelussa kahdeksanneksi ja syöksylaskussa kolmanneksitoista. Schladmingin MM-kilpailuissa 2013 hän oli supersuurpujottelussa viides. Sotšin olympialaisissa 2014 hän sijoittui syöksylaskussa viidenneksi ja supersuurpujottelussa seitsemänneksi. Vailin / Beaver Creekin MM-kilpailuissa 2015 hän oli syöksylaskussa yhdeksäs. Sankt Moritzin MM-kilpailuissa 2017 hän sijoittui syöksylaskussa seitsemänneksi.
Suter saavutti ensimmäisen maailmancupin osakilpailuvoittonsa supersuurpujottelukilpailussa Sestrieressä 10. helmikuuta 2008. Hän jakoi voiton Andrea Fischbacherin kanssa, jolle voitto oli niin ikään ensimmäinen. 13. maaliskuuta 2008 Suter voitti saman lajin maailmancupin finaalitapahtumassa Bormiossa. Hän sijoittui kauden 2007–2008 supersuurpujottelun maailmancupin yhteispisteissä kolmanneksi.
Kaudella 2008–2009 Suter sijoittui toiseksi Lake Louisen supersuurpujottelussa – jälleen tasa-ajalla Fischbacherin kanssa. St. Moritzin yhdistetyn kilpailussa hän oli kolmas ja supersuurpujottelussa toinen. Tarvision supersuurpujottelussa hän sijoittui toiseksi. Banskossa hän saavutti syöksykilpailuissa voiton ja kolmannen sijan ja sijoittui supersuurpujottelussa toiseksi. Supersuurpujottelucupissa hän oli kolmas ja maailmancupin kokonaiskilpailussa seitsemäs. Kaudella 2009–2010 hän sijoittui toiseksi Cortina d'Ampezzon supersuurpujottelussa ja kolmanneksi St. Moritzin syöksyssä. Maailmancupin kokonaiskilpailussa hän oli seitsemäs ja supersuurpujottelucupissa neljäs.
Kaudella 2011–2012 Suter oli toinen Beaver Creekin supersuurpujottelussa. Bad Kleinkirchheimissa hän voitti supersuurpujottelun ja sijoittui kolmanneksi syöksylaskussa. Supersuurpujottelucupissa hän oli viides. Kaudella 2012–2013 hän sijoittui St. Antonin supersuurpujottelussa kolmanneksi. Kaudella 2015–2016 Suter oli toinen Lake Louisen, Val d’Isèren, Garmisch-Partenkirchenin ja Sankt Moritzin syöksylaskuissa sekä Lenzerheiden supersuurpujottelussa. Syöksylaskucupissa hän sijoittui toiseksi.
Jalkapallon Afrikan-mestaruuskilpailut 1957
Jalkapallon Afrikan-mestaruuskilpailut 1957 olivat ensimmäiset Afrikan-mestaruuskilpailut. Kilpailu järjestettiin Sudanissa. Karsintoja ei tarvittu, sillä Afrikan jalkapalloliittolla CAF:lla oli jäseniä vain neljä. Kilpailuun piti alun perin osallistua kaikkien neljän jäsenmaan, mutta Etelä-Afrikan maajoukkue hylättiin Apartheid-politiikan takia.
Turnauksessa pelattiin vain kaksi ottelua Etelä-Afrikan diskauksen myötä. Finaalissa Egypti voitti Etiopian 4–0. Näin Egyptistä tuli kaikkien aikojen ensimmäinen Afrikan-mestaruuskilpailujen voittaja. Turnauksen kahdessa ottelussa tehtiin yhteensä seitsemän maalia, ja viisi näistä teki Egyptin Mohamed Ad-Diba.
5 maalia
1 maali
Aglauros
Aglauros () oli kreikkalaisessa mytologiassa kahden eri naishahmon nimi.
Brewsteriitti
Brewsteriitti on zeoliitteihin kuuluva silikaattimineraalisarja. Ennen vuotta 1997 brewsteriitti tunnistettiin mineraaliksi, mutta vuoden 1997 uudelleenluokittelussa Kansainvälisen mineraloginen unioni (IMA) muutti sen sarjan nimeksi, ja mineraaleille annettiin nimet brewsteriitti-Sr ja brewsteriitti-Ba. Yleisempi brewsteriitti-Sr on vesipitoinen strontium- ja alumiinisilikaatti, (Sr,Ba)AlSiO · 10HO. Vähäisiä määriä bariumia on usein korvaamassa osan strontiumista. Oikea nimi määräytyy hallitsevan alkuaineen mukaan. Mineraalit ovat erotettavissa visuaalisesti, ja sarjan nimeä käytetään siihen asti kun mineraalia ei olla vielä määritetty.
Brewsteriitin ajatellaan yleisesti olevan monokliininen, vaikka optiset tutkimukset ovatkin viitanneet siihen, että se voisi olla trikliininen. Sillä on yksi pinta, joka on lohkeavuus on etevä. Brewsteriitin kiteet ovat kirkkaita. Väriltään mineraali on valkoinen, kelta-valkea tai harmaa, ja vaihtelee läpinäkyvästä läpikuultavaan. Sen kovuus on 5. Brewsteriitti on isomorfinen heulandiitin kanssa.
Brewsteriitti on hydrotermaalinen mineraali, jota esiintyy vulkaniiteissa, kuten basaltissa.
Mineraali on nimetty Sir David Brewsterin mukaan, joka kuvaili sen vuonna 1822.
Aglauros (Aktaioksen tytär)
Aglauros () oli kreikkalaisessa mytologiassa Aktaioksen tytär ja Kekropsin, myyttisen Ateenan perustajan, puoliso. He saivat neljä lasta: Erysikhthon, Aglauros, Herse ja Pandrosos.
Andrea Fischbacher
Andrea Fischbacher (s. 14. lokakuuta 1985 Schwarzach im Pongau, Itävalta) on itävaltalainen uransa lopettanut alppihiihtäjä, supersuurpujottelun olympiavoittaja.
Fischbacher voitti junioreiden maailmanmestaruuden supersuurpujottelussa Mariborissa 2004 ja Bardonecchiassa 2005. Aikuisten arvokilpailuissa hän oli samassa lajissa seitsemäs Santa Caterinan MM-kilpailuissa 2005, kolmastoista Torinon olympialaisissa 2006, kolmas Val d’Isèren MM-kilpailuissa 2009, voittaja Vancouverin olympialaisissa 2010 ja yhdeksäs Schladmingin MM-kilpailuissa 2013. Syöksylaskussa hän oli Val d’Isèren MM-kilpailuissa seitsemäs, Vancouverin olympialaisissa neljäs, Garmisch-Partenkirchenin MM-kilpailuissa 2011 yhdeksäs ja Schladmingin MM-kilpailuissa kahdeksas.
Fischbacher kilpaili maailmancup-tasolla kaudesta 2003–2004 lähtien. Hän saavutti ensimmäisen palkintokorokepaikkansa oltuaan toinen supersuurpujottelukilpailussa Lake Louisessa 4. joulukuuta 2005. Ensimmäisen voittonsa hän saavutti samassa lajissa Sestrieressä 10. helmikuuta 2008 jakaessaan ykköstilan Fabienne Suterin kanssa, jolle voitto oli niin ikään ensimmäinen.
Fischbacher lopetti uransa kauden 2014–2015 jälkeen.
Simplonsola
Simplonsola (, ) on 46 kilometriä pitkä sola Valais’n Alpeilla Sveitsin ja Italian rajalla. Sen korkein kohta on 2 005 metrin korkeudessa meren pinnasta. Sola sijaitsee Valais’n kantonin Brigin ja italialaisen Piemonten maakunnan Domodossolan välissä, joskin itse sola on lähes kokonaan Sveitsin puolella Simplonin kunnan alueella.
Simplonsola on ikivanha kulkureitti Valais’sta etelään. Napoleon teetti solaan ajoneuvokelpoisen tien 1800-luvun alussa. Nykyään solatie on osa kansallista valtatietä ja eurooppatietä (N9/A9/E23). Tie on auki myös talvisin. Vuonna 1906 käyttöön otettu Simplonin rautatietunneli sijaitsee solasta hieman itään. Tunnelin autojunat ovat vaihtoehtoinen tapa Simplonin ylitykseen.
Historiallinen Simplonin departementti (nykyinen Valais’n kantoni) nimettiin solan mukaan.
Kelly VanderBeek
Kelly VanderBeek (s. 21. tammikuuta 1983 Kapuskasing, Ontario) on kanadalainen alppihiihtäjä, joka on kilpaillut maailmancup-tasolla kaudesta 2001–2002 lähtien.
VanderBeek saavutti junioreiden MM-kilpailuissa pronssia supersuurpujottelussa vuosina 2002 ja 2003. Torinon olympialaisissa 2006 hän oli samassa lajissa neljäs vain 0,03 sekuntia pronssimitalisti Alexandra Meissnitzerille hävinneenä.
Maailmancupissa VanderBeek saavutti ensimmäisen palkintokorokepaikkansa oltuaan kolmas supersuurpujottelussa Lake Louisessa 3. joulukuuta 2006. Kaudella 2007–2008 hän sijoittui toiseksi syöksylaskukilpailuissa St. Antonissa ja Sestrieressä. Syöksycupin kokonaispisteissä hän oli viides.
Cynthia McKinney
Cynthia Ann McKinney (s. 17. maaliskuuta 1955, Atlanta, Georgia, Yhdysvallat) on yhdysvaltalainen poliitikko. Hän oli vuosina 1993–2003 ja 2005–2007 demokraattien riveissä Yhdysvaltain edustajainhuoneessa, johon hänet oli valittu Georgiasta. Hän erosi demokraattisesta puolueesta syyskuussa 2007 ja liittyi vihreään puolueeseen. Hän oli vihreiden presidenttiehdokas vuoden 2008 vaaleissa.
McKinney kritisoi Persianlahden sotaa 1991 ja Irakin sotaa. Vuonna 2006 hän esitti edustajainhuoneessa syyteartiklat presidentti George W. Bushia, varapresidentti Dick Cheneytä ja ulkoministeri Condoleezza Ricea vastaan. (Yhdysvaltain laissa syyteartiklat ovat ensimmäinen askel viraltapanossa.) Tämä teko oli vain symbolinen, sillä McKinney toi ne käsittelyyn vasta edustajakautensa viimeisenä äänestyspäivänä.
McKinney tunnetaan myös Katrina-hurrikaanin uhrien julkisena puolustajana ja 9/11-komission kriitikkona.
Cynthia McKinneytä on toisinaan syytetty Israelia kritisoivasta ja antisemitistisestä kampanjoinnista. McKinney on kiistänyt väitteet ja huomauttanut, ettei hän esimerkiksi juutalaisjärjestö "Anti-Defamation League"n mukaan ole antisemitisti.
Aglauros (Kekropsin tytär)
Aglauros () oli kreikkalaisessa mytologiassa Ateenan kuninkaan Kekropsin ja Aglauroksen, Aktaioksen tyttäreen, tytär. Hänellä oli kaksi sisarta, Herse ja Pandrosos, ja veli, Erysikhthon. Kolme sisarta tunnettiin hänen mukaansa myös "aglaurideina".
Yhden kertomuksen mukaan Aglauros uhrasi henkensä vapaaehtoisesti kaupunkinsa puolesta oraakkelin ennustettua kaupungin siten pelastuvan kukistumiselta sodassa. Hän hyppäsi alas Akropoliilta, minkä muistoksi paikalla on hänen pyhäkkönsä.
Toisen tarinan mukaan kolme sisarusta, Herse, Pandrosos ja Aglauros, saivat laatikon vartioitavakseen Athenelta, joka käski heitä olemaan avaamatta sitä. Kiellosta huolimatta Aglauros ja Herse avasivat laatikon, josta paljastui imeväinen Erikhthonios. Tämä oli saanut alkunsa Hefaistoksen yritettyä maata Pallas Athenen mutta epäonnistuttua yrityksessään. Maahan tippunut siemen siitti sen sijaan Gaian, joka synnytti pojan ja antoi sen Athenelle. Niin nämä kaksi sisarusta tulivat hulluiksi ja hyppäsivät alas Akropoliilta. Toisen muunnelman mukaan varis kertoi Athenelle tapahtuneesta, jolloin tämä teki nämä kaksi sisarusta hulluiksi saaden heidät heittäytymään mereen.
Kolmannessa versiossa Hermes rakastui Herseen, jolloin kateellinen Aglauros asettui rakastavaisten väliin kieltäytyen liikkumasta. Jumalien sanansaattaja muutti tämän silloin kivipatsaaksi.
Aglauros synnytti Areelle tyttären, Alkippen. Yhden version mukaan Keryks oli Aglauroksen ja Hermeen poika.
Aglaurokselle oli omistettu Akropoliin rinteessä sijainnut Aglaureion-pyhäkkö.
Isomorfinen seossarja
Isomorfisessa seossarjassa mineraalin kemialliseen koostumukseen vaikuttaa yksi tai useampi ionipari, joilla on kyky korvata toisiaan. Ionien (ja alkuaineiden) korvautumista toisillaan mineraalin hilassa kutsutaan diadokiaksi. Isomorfia on mineraalien kyky muodostaa isomorfisia seossarjoja.
Esimerkiksi ortoklaasi muodostaa isomorfisen seossarjan (K,Na)AlSiO, jonka kaliumpäätejäsen on ortoklaasi ja natriumpäätejäsen albiitti.
Nimensä isomorfia on saanut kreikasta, ja se tarkoittaa ”samaa muotoa”. Ennen uskottiin, että mineraalit, joilla on samanmuotoiset kiteet, voivat muodostaa isomorfisia seossarjoja. Jotkin kidemuodoltaan samanlaiset mineraalit eivät kuitenkaan muodosta isomorfisia seossarjoja (kuten vuorisuola ja lyijyhohde). Joillakin isomorfisen seossarjan muodostavilla mineraaleilla kiteiden muoto taas poikkeaa lievästi.
Julie Bonnevie-Svendsen
Julie Bonnevie-Svendsen (s. 16. huhtikuuta 1987, Nittedal, Norja) on norjalainen uransa lopettanut ampumahiihtäjä. Bonnevie-Svendsen sijoittui ampumahiihdon MM-kilpailuissa Östersundissa vuonna 2008 sprintissä kahdeksanneksi. Se on myös hänen paras maailmancup-sijoituksena. Nuorten MM-kisoissa hän oli sprintissä neljäs Presque Islessa vuonna 2006 ja voitti viestipronssia Martell-Val Martellossa vuonna 2007.
Bonnevie-Svendsen debytoi maailmancupissa joulukuussa 2005 vain 18-vuotiaana ja sijoittui viidenneksitoista.
Peite
Matematiikassa joukon formula_1 peite on kokoelma joukkoja, joiden yhdisteen osajoukkona on formula_1. Formaalisti muotoillen: jos formula_3 on joukko ja formula_1 sen osajoukko, niin kokoelma formula_5 on joukon formula_1 peite, jos
formula_7.
Peite on "äärellinen" tai "numeroituva", jos siinä on äärellinen tai numeroituva määrä alkioita eli joukkoja. Peite on "avoin", jos sen kaikki joukot ovat avoimia joukkoja.
Peitteen käsite on hyödyllinen erityisesti topologiassa ja mittateoriassa. Esimerkiksi topologiassa joukon kompaktius määritellään yleisesti peitteiden avulla: joukko on "kompakti", jos sen jokaisella avoimella peitteellä on äärellinen osapeite. Toisin sanoen joukkoa formula_1 kutsutaan kompaktiksi jos sen jokaisella avoimella peitteellä formula_9on äärellinen osajoukko eli formula_10, joka jo peittää formula_1:n. Mittateoriassa peitteen käsite esiintyy mm. Lebesguen ulkomitan konstruktiossa ns. "Lebesguen peitteen" muodossa.
Étienne Jacques Joseph Macdonald
Étienne Jacques Joseph Alexandre Macdonald (17. marraskuuta 1765 Sedan − 25. syyskuuta 1840 Courcelles, Loiret oli ranskalainen marsalkka ja Tarenten herttua. 
Macdonald palveli Ranskan suurta armeijaa vallankumouksen ja Napoleonin sodissa, alkaen Jemappes'ista päätyen Waterloohon. Vuodesta 1809 hänen arvonsa oli keisarikunnan marsalkka. Saman vuoden lopulla hänesta tuli Tarenten herttua. Uransa aikana Macdonald sai lukuisia kunniamerkkejä, joista korkein Ranskan kunnialegioonan suurristi. Hän kuoli 75-vuotiaana linnassaan Courcelles'ssa, lähellä Gien'iä, Loiret'n departementissa.
Åseral
Åseral on Norjan kunta Länsi-Agderin läänissä. Se sijaitsee sisämaassa ja sen rajanaapureita ovat lännessä Hægebostad ja Kvinesdal, etelässä Audnedal ja pohjoisessa ja idässä Itä-Agderin lääni. Tammikuussa 2013 tehdyn väestönlaskennan mukaan Åseralin kunnassa oli 912 asukasta.
Vuonna 1837 Åseral oli osa Bjellandin seurakuntapiiriä, mutta koska se oli eri läänissä (tuolloin Itä-Agderin läänissä, kun taas Bjelland sijaitsi Länsi-Agderin läänissä), se perustettiin omaksi "formannskapsdistrikt"ikseen. Åseral siirrettiin Itä-Agderin läänistä Länsi-Agderin lääniin 1. syyskuuta 1880.
Pääelinkeinoja ovat maa- ja metsätalous, joista saa elantonsa 23 % työvoimasta. Matkailu ja sen johdannaisena rakennustoiminta on vilkasta kunnan kolmessa hiihtokeskuksessa: Bortelidissa, Ljoslandissa ja Eikerapenilla, joiden yhteydessä on myös isoja huvila-alueita.
Åseralissa on useita patoja ja viisi vesivoimalaa, joiden vuosittainen tuotanto on yhteensä 1 522 GWh.
Tähtisarja – 30 suosikkia (Matti Esko)
Tähtisarja 30 Suosikkia: Matti Esko on laulaja Matti Eskon vuonna 2006 valmistunut kokoelma-albumi. Kokoelmassa on lauluja uran alusta ja muutama 1990-luvulta.
Vennesla
Vennesla on Norjan kunta Länsi-Agderin läänissä. Se on sisämaakunta, jonka rajanaapureita ovat etelässä Kristiansand, lännessä Songdalen ja Marnardal, pohjoisessa Evje og Hornnes sekä idässä Iveland ja Birkenes. Tammikuussa 2013 tehdyn väestönlaskennan mukaan Venneslan kunnassa oli 13 756 asukasta.
Kunnan väkiluku kasvoi voimakkaasti ensimmäisen maailmansodan jälkeen, koska kunnan useat teollisuusyritykset tarvitsivat paljon työvoimaa.
Nykyinen Venneslan kunta perustettiin 1964, jolloin siihen liittyivät silloiset Hægelandin ja Øvrebøn kunnat.
Otra-joki virtaa kunnan lävitse, minkä vuoksi se oli luonnollinen tukinuittokeskus sekä sähkövoiman lähde. Pääelinkeinot ovat metsätalous ja teollisuus. Kunnan pinta-alasta 77 % on metsää. Suurimpia työnantajia ovat Byggma AS ja Cham Paper Groupin Hunsfosin tehdas.
Kunnassa on kaksi rautatieasemaa. Pääasema Vikeland Sørlandsbanenin varrella tarjoaa yhteydet Stavangeriin, Kristiansandiin, Arendaliin ja Osloon, joskaan siellä ei ole lipunmyyntiä. Sen lisäksi kunnassa on nyttemmin lakkautettu Grovanen asema, joka oli aikoinaan Setesdalbanenin pääteasema 2 km keskustasta pohjoiseen.
Kapearaiteinen museorautatie Setesdalbanen tarjoaa matkailijoille museojuna-ajeluja Grovanesta Røyknesin asemalle huhti-joulukuussa.
Let’s Dance (David Bowien albumi)
Let’s Dance on David Bowien vuonna 1983 julkaistu albumi. Albumi on Bowien uran kaupallisesti suurin menestys, sitä oli myyty vuoteen 2005 mennessä yli 10 miljoonaa kappaletta. "Let’s Dance" nousi listaykköseksi muun muassa Britanniassa, Norjassa, Ruotsissa ja Suomessa, jossa levy pysyi listaykkösenä peräti 16 viikkoa. Levyn musiikkia on myös arvosteltu liiasta kaupallisuudesta.
Myös albumilta julkaistut singlet menestyivät hyvin. Albumin nimikappale "Let’s Dance" oli ykköshitti Britanniassa. "China Girl" ja "Modern Love" nousivat molemmat Britanniassa sijalle 2.
Blueskitaristi Stevie Ray Vaughan vierailee albumilla ja hänen blues-tyylinen soittonsa toi levylle omaperäistä ilmettä. Erikoista albumille on se, että David Bowie itse ei soita sillä ainuttakaan instrumenttia.
Yoko (hahmo)
Yoko () on kuvitteellinen hahmo Team Galaxy -animaatiosarjassa, jonka loivat Vincent Chalvon-Demersay, David Michel, Michelle Lamoreaux ja Robert Lamoreaux. Hänen ensiesiintymisensä oli animaatiosarjan jaksossa "The New Recruit" ("La Nouvelle Recrue") vuonna 2006. Yokoa ääninäyttelee sarjan alkuperäisversiossa Dorothée Pousséo.
Yoko on viisitoistavuotias tyttö, joka rakastaa huomion keskipisteenä olemista ja omalaatuisesta muodista. Hänellä on sekasin olevat punaiset hiukset, jotka kuvaavat Yokon värikästä persoonaa. Hänen unelmanaan on tulla esiintyjäksi ja erityisesti kuuluisaksi poplaulajaksi. Yokon ainut ongelma on vain että hän ei osaa laulaa, siitä huolimatta Yoko yrittää päästä tavoitteeseensa. Hänellä on myös muita lahjakkuuksi laulamisen lisäksi, kuten tanssiminen, kirjoittaminen, näytteleminen, kitaran soittaminen ja maalaaminen.
Yoko halusi tulla kuuluisaksi ja suuntasi opiskelemaan Galaxy Highin, mutta huomasi pian menneensä väärään kouluun, koska luuli sen olevan tarkoitettu tulevaisuuden tähdiksi haluaville. Siitä huolimatta Yoko pitää tätä virhettä vain askeleen lähempänä tavoitettaan. Hän on kuitenkin oppinut koulussa erittäin paljon ja taitaa muun muassa karatea. Yhdessä Joshin ja Brettin kanssa he muodostavat ryhmän nimeltä Team Galaxy, jota johtaa koulun rehtori ja Joshin isä Kirkpatrick. Tehtävien aikana Yoko vakava, mutta on helposti harhaanjohdettavissa mikäli hän huomaa jonkin laulu- tai tanssikilpailun olevan lähettyvillä.
Yoko harrastaa usein rullaluistelemista ja karaokea.
Belva Plain
Belva Plain (9. lokakuuta 1915 New York City – 12. lokakuuta 2010) oli yhdysvaltalainen kirjailija. Plain kirjoitti vuonna 1978 
esikoisteoksensa "Ikivihreä", joka oli New York Timesin bestseller-listan kärjessä 41 viikkoa.
Plain opiskeli nuoruudessaan historiaa ja valmistui Barnardin yliopistosta. Hän oli yli 40 vuotta naimisissa silmälääkäri Irving Plainin kanssa, joka kuoli 1982.